ՀԻՄՆԱՎՈՐՈՒՄ

“Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին”, «Զինծառայողների և նրանց ընտանիքի անդամների սոցիալական ապահովության մասին» Հայաստանի Հանրապետության օրենքում լրացումներ և փոփոխություն կատարելու մասին”, «Պետական կենսաթոշակների մասին» Հայաստանի Հանրապետության օրենքում լրացումներ կատարելու մասին” ՀՀ օրենքների նախագծերի ընդունման անհրաժեշտության 

1. Ընթացիկ իրավիճակը և իրավական ակտի ընդունման անհրաժեշտությունը

     Մարտական գործողությունների ընթացքում մահացած կամ հաշմանդամություն ստացած զինծառայողներին (իրենց ընտանիքի անդամներին) փոխհատուցում վճարելու և այլ սոցիալական աջակցություն ցուցաբերելու հետ կապված հարաբերությունները ներկայումս կարգավորվում են “Զինծառայողների և նրանց ընտանիքների անդամների սոցիալական ապահովության մասին” 27.10.1998թ. ՀՀ օրենքով և դրա հիման վրա ընդունված ենթաօրենսդրական նորմատիվ ակտերով:

     Վերը նշված իրավական ակտերի ներքո ստեղծված հատուցման համակարգը էական աջակցություն ցուցաբերելով զինծառայողներին և իրենց ընտանիքի անդամներին ունի նաև թույլ կողմեր, որոնք առավել ակնհայտ են դառնում սթրեսային իրավիճակներում:

     Մասնավորապես, 1994 թվականին հայտարարված հրադադարից մինչև 2016 թվականը լայնամասշտաբ մարտական գործողություններ Հայաստանի Հանրապետության կամ ԼՂՀ հանրապետության սահմաններում չեն ծավալվել:

     Սակայն, 2016թ. ապրիլ ամսվա դեպքերը ցույց տվեցին, որ ծավալուն մարտական գործողություններ սկսվելու պարագայում, դրա արդյունքում զինծառայողների կյանքին կամ առողջությանը պատճառված վնասները միայն ՀՀ պետական բյուջեի միջոցների հաշվին ամբողջ ծավալով հատուցելը խնդրահարույց է, և դրա համար անհրաժեշտ են ֆինանսավորման լրացուցիչ աղբյուրներ:

     Միևնույն ժամանակ, ապրիլյան դեպքերից տուժած զինծառայողներին աջակցելու նպատակով հավաքագրվել են զգալի ծավալով դրամական միջոցներ` Հայաստանի Հանրապետության և սփյուռքի հասարակության տարբեր շերտերից ստացված դրամաշնորհների և նվիրաբերությունների հաշվին: Սա ցույց է տալիս մեր հասարակության պատրաստակամությունն աջակցելու հայրենիքը պաշտպանող զինծառայողներին և իրենց ընտանիքի անդամներին, և որ պահանջվող լրացուցիչ ֆինանսավորումը հնարավոր է հավաքագրել`  հասարակության լայն շերտերից:

     Մյուս կողմից, ներկայումս գործող համակարգը հիմնականում ֆինանսավորվում է ՀՀ պետական բյուջեի միջոցներից, և բացակայում է ինստիտուցիոնալ կառույց, որը պետական մակարդակով կհավաքագրեր հասարակությունից նվիրաբերվող միջոցները, կկառավարեր դրանք և ստացված միջոցներով հատուցումներ կվճարեր զինծառայողներին:

    Վերը նշված պատճառներով, առաջարկվում է ներդնել հատուցման հատուկ համակարգ, որն իր մեջ կներառի և կհամախմբի պետական և սոցիալական աջակցության տարրերը:

    Համակարգի հենասյունն է լինելու իրավաբանական անձի կարգավիճակ ունեցող հատուկ հիմնադրամը, որը կմիավորի թե պետությունից, և թե` հասարակությունից ստացվող դրամական միջոցները, կապահովի այդ միջոցների պրոֆեսիոնալ կառավարումը և առաջացած միջոցների հաշվին` զինծառայողների կյանքին կամ առողջությանը պատճառված վնասների հատուցումը:

 Համակարգը կգործի հետևյալ կարևոր սկզբունքների ներքո`

· համակարգը, մասնավորապես՝ հավաքագրող վճարումներն ու ապահովագրական հատուցումները  պետք է լինի պարզ և հասկանալի` ՀՀ միջին քաղաքացու և նվիրատուի համար.

· հավաքագրվող միջոցները պետք է կառավարվեն՝ ելնելով ակտիվների կառավարման մասնագիտական հաշվարկներից, որպեսզի շահառուների (զինծառայողներ և իրենց ընտանիքի անդամներ) համար ապահովվի առավելագույն եկամտաբերություն.

· Համակարգի կառավարման հետ կապված վերադիր ծախսերը պետք է հասցվեն նվազագույնի, որպեսզի հավաքագրված միջոցների առավելագույնը հասնի շահառուներին.

· Համակարգը պետք է լինի առավելագույնս թափանցիկ (թե՛ հավաքագրման, թե՛ կառավարման և թե՛ վճարումների մասով), որպեսզի այն ձեռք բերի հեղինակություն և վստահություն հասարակության կողմից. 

· համակարգը կունենա թե՛ իրավական, և թե՛ տնտեսագիտական հնարավորություն շուկաներից` արժեթղթերի թողարկման միջոցով, լրացուցիչ ֆինանսական ռեսուրսներ հավաքագրելու համար.

       Վերը նշված սկզբունքների ներքո ներդրված համակարգի շնորհիվ հնարավոր կլինի դրամական միջոցներ ներգրավվել ոչ միայն  պետական բյուջեի, այլ նաև` հասարակության լայն զանգվածներից:
       «Զինծառայողների և նրանց ընտանիքի անդամների սոցիալական ապահովության մասին» Հայաստանի Հանրապետության օրենքում լրացումներ և փոփոխություն կատարելու մասին” և «Պետական կենսաթոշակների մասին» Հայաստանի Հանրապետության օրենքում լրացումներ կատարելու մասին” ՀՀ օրենքի ընդունման անհրաժեշտությունը պայմանավորված է “Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին” ՀՀ օրենքի ընդունմամբ: 

2. Առաջարկվող կարգավորման բնույթը

     Նախագծով առաջարկվում է հատուցման գումարներ վճարել այն զինծառայողներին, որոնք մահացել կամ հաշմանդամություն են ստացել մարտական գործողություններին մասնակցելու  կամ հակառակորդի հետ շփման գծում մարտական հերթապահության կամ հատուկ առաջադրանք կատարելու ժամանակ:

     Զինծառայողների մահվան դեպքում, հատուցման գումարները կվճարվեն իրենց ընտանիքի անդամներին (ծնող, ամուսին, զավակ, զինծառայողի խնամքի տակ գտնվող անձինք (անաշխատունակ տատը, պապը և մինչև 21 տարեկան քույրը, եղբայրը):

     Հատուցման գումարները կվճարվեն 01.01.2017թ. հետո տեղի ունեցող հատուցման դեպքերի համար` հետևյալ չափերով`

	Մահ և 1-ին կարգի հաշմանդամություն



	
	Միանվագ հատուցում
	Ամսական հատուցում 20 տարվա ընթացքում


	Ամսական հատուցումների հանրագումար
	Ընդհանուր հատուցման գումար

	Սպա
	10 միլիոն դրամ
	300 հազար դրամ
	72 միլիոն դրամ
	82 միլիոն դրամ

	Ենթասպա
	10 միլիոն դրամ
	250 հազար դրամ
	60 միլիոն դրամ
	70 միլիոն դրամ

	Շարքային
	10 միլիոն դրամ
	200 հազար դրամ
	48 միլիոն դրամ
	58 միլիոն դրամ

	2-րդ կարգի հաշմանդամություն



	
	Միանվագ հատուցում
	Ամսական հատուցում 20 տարվա ընթացքում


	Ամսական հատուցումների հանրագումար
	Ընդհանուր հատուցման գումար

	Սպա
	5 միլիոն դրամ
	200 հազար դրամ
	48 միլիոն դրամ
	53 միլիոն դրամ

	Ենթասպա
	5 միլիոն դրամ
	150 հազար դրամ
	36 միլիոն դրամ
	41 միլիոն դրամ

	Շարքային
	5 միլիոն դրամ
	100 հազար դրամ
	24 միլիոն դրամ
	29 միլիոն դրամ

	Բոլոր դեպքերում, եթե զինծառայողը ունի 3 կամ ավելի երեխա, ապա` ի լրումն վերը նշված գումարների, զինծառայողի ընտանիքին յուրաքանչյուր ամիս կվճարվի ևս 100 հազար դրամ:




      Հատուցման գումարների վճարումն իրականացնելու և հավաքագրված դրամական միջոցները կառավարելու նպատակով Նախագծով առաջարկվում է ստեղծել հատուկ կառույց` զինծառայողների կյանքին կամ առողջությանը պատճառված վնասների հատուցման հիմնադրամ (Հիմնադրամ):

      Հիմնադրամի կողմից հատուցումներ վճարելու համար անհրաժեշտ դրամական միջոցները կձևավորվեն հետևյալ աղբյուրներից`
· Յուրաքանչյուր աշխատող ֆիզիկական անձի կողմից ամսական 1000 դրամ գումարի չափով վճարվող դրոշմանիշային վճարներից.
· Պետական կառավարման կամ տեղական ինքնակառավարման մարմինների կողմից մատուցվող ծառայություններից օգտվող անձանց կողմից վճարվող վճարներից` յուրաքանչյուր ծառայության համար` համապատասխանաբար` 500 և 200 դրամ գումարի չափով.
· Հատուկ այդ նպատակով թողարկված արժեթղթերի վաճառքից.
· Հատուկ այդ նպատակով ստացված դրամաշնորհներից, նվիրաբերություններից և նվիրատվություններից.
· Վերը նշված աղբյուրներից հավաքագրված միջոցների կառավարման (ներդրման) արդյունքում ստացվող եկամուտներից:

      Հիմնադրամը կունենա կառավարման համակարգ` ՀՀ կառավարության և ՀՀ կենտրոնական բանկի ներկայացուցիչներից բաղկացած հոգաբարձուների խորհուրդ, գործադիր տնօրեն, գործադիր հանձնաժողով, որի միակ գործառույթն է լինելու հիմնադրամի միջոցների պրոֆեսիոնալ կառավարման ապահովումը, եթե այդ միջոցները կառավարվելու են Հիմնադրամի կողմից ինքնուրույն:

       Հիմնադրամի միջոցների կառավարումը կարող է հանձնվել կառավարման Հիմնադրամի հոգաբարձուների խորհրդի կողմից ընտրված մասնագիտացված կառավարչին:

       Անկախ այն հանգամանքից, թե ով է կառավարելու Հիմնադրամի միջոցները, այդ միջոցները կարող են ներդրվել միայն`
· Հայաստանի Հանրապետության պետական արժեթղթերում, Կենտրոնական բանկի արժեթղթերում.

· Կենտրոնական բանկում և (կամ) բարձր վարկանիշ ունեցող առաջնակարգ օտարերկրյա բանկերում.

· բարձր վարկանիշ ունեցող երկրների կառավարությունների և (կամ) կենտրոնական բանկերի արժեթղթերում.

· հիմնադրամի հոգաբարձուների խորհրդի որոշմամբ հաստատված` հիմնադրամի ներդրումային պայուսակի կառուցվածքին համապատասխանող այլ ակտիվներում:

3. Նախագծի մշակման գործընթացում ներգրավված ինստիտուտները, անձինք և նրանց դիրքորոշումը

      Նախագիծը մշակվել է ՀՀ պաշտպանության նախարարության կողմից` համագործակցելով ՀՀ աշխատանքի և սոցիալական հարցերի նախարարության և ՀՀ կենտրոնական բանկի հետ:

      Վերը նշված կառույցների կողմից Նախագծի վերաբերյալ տրված առաջարկություններն ու դիտողությունները քննարկվել են և ներառվել են Նախագծում:

4.Ակնկալվող արդյունքը

        Նախագծի ընդունման արդյունքում կներդրվի զինծառայողների կյանքին կամ առողջությանը պատճառված վնասների հատուցման` հասարակության վստահությունը վայելող, պարզ, թափանցիկ և արդյունավետ համակարգ:

ՏԵՂԵԿԱՆՔ

“Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին”, «Զինծառայողների և նրանց ընտանիքի անդամների սոցիալական ապահովության մասին» Հայաստանի Հանրապետության օրենքում լրացումներ և փոփոխություն կատարելու մասին”, «Պետական կենսաթոշակների մասին» Հայաստանի Հանրապետության օրենքում լրացումներ կատարելու մասին” ՀՀ օրենքների նախագծերի ընդունման դեպքում պետական կամ տեղական ինքնակառավարման մարմինների բյուջեներում ծախuերի և եկամուտների էական ավելացումների կամ նվազեցումների մաuին
      Նախագծերի ընդունման դեպքում պետական բյուջեից կպահանջվի տարեկան շուրջ 294.480.000 ՀՀ դրամ գումարի չափով լրացուցիչ ֆինանսավորում` համաձայն կից ներկայացվող հաշվարկի:
      Նախագծերի ընդունման կապակցությամբ պետական բյուջեի եկամուտների ավելացում չի ակնկալվում:
Հաշվարկ

Պետական մարմիններում աշխատող և նվազագույն աշխատավարձ ստացող անձանց փոխարեն պետական բյուջեից դրոշմանիշային վճարների վճարման համար անհրաժեշտ գումարի

	Նվազագույն աշխատավարձի չափը
	Պետական մարմիններում աշխատող և նվազագույն աշխատավարձ ստացող անձանց թիվը
	Մեկ անձի համար մեկ տարվա կտրվածքով դրոշմանիշային վճարի չափը
	Ընդհանուր գումար

	55.000

ՀՀ դրամ


	24.540
	12.000

ՀՀ դրամ


	294.480.000

ՀՀ դրամ




ՏԵՂԵԿԱՆՔ

“Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին”, «Զինծառայողների և նրանց ընտանիքի անդամների սոցիալական ապահովության մասին» Հայաստանի Հանրապետության օրենքում լրացումներ և փոփոխություն կատարելու մասին”, «Պետական կենսաթոշակների մասին» Հայաստանի Հանրապետության օրենքում լրացումներ կատարելու մասին” ՀՀ օրենքների ընդունման կապակցությամբ այլ oրենքների և այլ նորմատիվ իրավական ակտերի ընդունման անհրաժեշտության բացակայության մասին  

“Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին”, «Զինծառայողների և նրանց ընտանիքի անդամների սոցիալական ապահովության մասին» Հայաստանի Հանրապետության օրենքում լրացումներ և փոփոխություն կատարելու մասին”, «Պետական կենսաթոշակների մասին» Հայաստանի Հանրապետության օրենքում լրացումներ կատարելու մասին” ՀՀ օրենքների ընդունման դեպքում, Հայաստանի Հանրապետության այլ օրենքներում փոփոխություններ կամ լրացումներ կատարելու անհրաժեշտություն չի առաջանա: 

